
ДЛЪЖНОСТНА   ХАРАКТЕРИСТИКА

НА ДЛЪЖНОСТ

ПРИЗОВКАР


КОД по НКПД – 44192004 съгласно Таблицата за кодовете и длъжностите за магистрати и съдебни служители, ползвани в органите на съдебната власт, определени от Националната класификация за професиите и длъжностите 

І. ИЗИСКВАНИЯ ЗА ЗАЕМАНАТА ДЛЪЖНОСТ
За длъжността призовкар се назначава лице, което:
-    е пълнолетен български гражданин
· има завършено средно образование и компютърна грамотност
· не е осъждано на лишаване от свобода за умишлено престъпление от общ характер
· не е поставен под запрещение
· не е лишен от правото да заема определена длъжност
· не е в йерархическа връзка на ръководство и контрол със съпруг или съпруга, с роднини по права линия без ограничения, по съребрена линия до четвърта степен включително или по сватовство до четвърта степен включително.
· не е едноличен търговец, неограничено отговорен съдружник в търговско дружество, управител или изпълнителен член на търговско дружество, търговски пълномощник, търговски представител /прокурист/, ликвидатор или синдик.
· не е народен представител.
· не заема ръководна или контролна длъжност на национално равнище в политическа партия.



ІІ.  ОСНОВНИ ФУНКЦИИ
Връчва призовки, съобщения и съдебни книжа, координира дейността си със съдебните деловодители и другите призовкари, отговаря за навременното връчване на призовките и другите книжа, незабавно връщане на вторите екземпляри и акуратното отбелязване на причините при не връчване на призовки, изпълнява други възложени задължения от председателя на съда и административния секретар/съдебния администратор 

III. ОСНОВНИ ДЛЪЖНОСТНИ ЗАДЪЛЖЕНИЯ
1.  Отговаря за връчването на призовките и съдебните книжа съгласно изискванията на процесуалните закони. 
2.  Невръчените призовки, както и връчените извън сроковете по процесуалните закони се връщат с бележка върху тях за причините за това.
3. Да удостоверява връчването с подпис на призовкаря, начина, както и всички действия във връзка с връчването. Името и длъжността на призовкаря могат да се отразят и с личен печат. 
4. Да се легитимират със служебни карти при изпълнение на служебните си задължения, издадени	от съответния съд.
5.     По заповедни производства съдебният служител от съда по адреса за връчване разпечатва книжата и поставя печат върху изпратеното съобщение. 
6.      След връчването им съобщенията се въвеждат в информационните системи на органите на съдебната власт от съдебния служител от съда по адреса за връчване по реда, предвиден в чл. 39, ал. 1 от Наредба № 6 от 3.08.2017 г. за извършване на процесуални действия и удостоверителни изявления в електронна форма, приета с решение на Пленума на Висшия съдебен съвет по т. 6 от Протокол № 25 от 3.08.2017 г.
7.     Когато връчването не се извършва от служител на съд, съобщенията и приложенията към тях се разпечатват от служителя на заповедния съд на хартиен носител и след връщането им се отразяват в Единната информационна система от служител на заповедния съд, издал заповедта, и след сканиране се прилагат в папката по чл. 82а, ал. 2, т. 3 ПАС. 
8.   Призовките за лицата, заявили, че желаят да бъдат призовавани по електронен път и тези по чл. 18а от АПК, се връчват чрез системата за електронно призоваване, част от единния портал за електронно правосъдие. 
9.     Връчването по електронен път се удостоверява с копие от електронния запис за изпращането, съответно изтеглянето, съхранено в единния портал за електронно правосъдие. 
10.   Връчването по електронен път се смята за лично връчване. Когато получателят не е изтеглил документ по електронен ред, чрез системата за електронно призоваване, част от единния портал за електронно правосъдие, в срок седем дни от изпращане на съобщението, документът се връчва по друг ред, определен с приложимия процесуален закон, освен ако съдът е определил по-кратък срок или процесуалният закон предвижда неизтегленото съобщение да се счита за връчено. 
11.    Съставените разписки на хартиен носител към призовките и съобщенията се сканират от деловодителя или призовкаря и се въвеждат в Единната информационна система на съда, след което книжата се връщат в служба "Деловодство" на съда, който ги е издал. 
12.    Когато са поставени уведомления по чл. 47 от Гражданския процесуален кодекс по съобщения, издадени от друг съд, разписките се сканират и книжата се връщат: 1. след получаване на съобщението и книжата от адресата преди изтичане на дадения в уведомлението срок; 2. след изтичане на дадения в уведомлението срок, в който случай върху разписките, в отделен документ или в нарочно поле в информационната система се удостоверява неявяването на адресата в съда по връчването. 
13.      По заповедни дела след сканирането книжата по чл.75а, ал. 1 и 2 ПАС не се връщат, а се прилагат в папката по чл. 82а, ал. 2, т. 3 ПАС на връчващия съд и се съхраняват от него. 
14.  Да изпълнява и други функции възложени от административния ръководител и административния секретар/съдебния администратор.
15.       Взема участие при координиране на съдебната работа, пряко свързана с дейността му, заедно с останалите служители на съда.
16.    Участва при обучението на нови съдебни служители, въвежда ги в работата, разяснява и отговаря на техни въпроси, свързани с изпълнение на служебните им задължения.
17.    При изпълнение на възложените задачи, не се допуска закъснения,  забавяне или други отклонения.
18.    В изпълнение на възложените задачи пази и съхранява съдебната  документация.  
19.        Осъществява връзки с всички служби на администрацията на съда. 
20.   При повреждане, загубване или изчезване на документи незабавно  уведомява административния секретар/съдебния администратор.
21.    Изпълнява и други задължения, свързани с документооборота и определени със заповед от председателя на съда.


IV. ОТГОВОРНОСТИ 
1.  Отлични умения и познания по приемане, предаване и съхраняване на съдебна документация
2.   Носи отговорност за точното и качествено изпълнение на утвърдените с настоящата длъжностна характеристика задачи.
3.       Носи отговорност за получената и пренасяна документация.
4. Носи отговорност за опазване на получената служебна информация,
както за спазване на Етичния кодекс и вътрешните правила, утвърдени от
административния ръководител и   за  спазване  на  трудовата  и  технологична  дисциплина; 
5.	Носи отговорност за административни пропуски и нарушения,
създаващи предпоставки за корупция, измами и нередности.

V. 	КВАЛИФИКАЦИОННИ ИЗИСКВАНИЯ  ЗА  ЗАЕМАНЕ  НА  ДЛЪЖНОСТТА
1. Образование – завършено  средно общо образование;
2. Квалификация – работа в органи на съдебната власт или в органи на публичната администрация;
3. Трудов  стаж  и  професионален  опит – не  по- малко  от  2 /две/  години общ  трудов  стаж  по тази или друга допълнителна специалност;
4. Лични  делови  качества – инициативност,  оперативност, комуникативност /работа с граждани/  и  способност  за  работа  в  екип; 


VІ.  ОРГАНИЗАЦИОННИ  ВРЪЗКИ 
1. Длъжността “Призовкар”  в  съда е изпълнителска;  
     2. 	 На тази 	длъжност 	лицето носи отговорност за собствените си резултати, както и на тези от  дейността  на съответната служба;
     3. Длъжността “Призовкар”   е  пряко 	подчинена  	на административния секретар/съдебния администратор и на административния ръководител;
     4. Има  непосредствени  взаимоотношения  със  съдебни служители и магистрати;
     5. Има  вътрешни и външни професионални контакти  с  физически лица, органи  и  организации,  в  кръга  на  	изпълняваните  функционални  задължения.

VІІ.ДОПЪЛНИТЕЛНИ   РАЗПОРЕДБИ:
§1.  Изменение  и  допълнение  на  настоящата  длъжностна  характеристика  се  извършва  по  реда  на  нейното  утвърждаване.
§2. Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени. 
Запознат/а/ съм с Правилника за администрацията в съдилищата / ДВ, бр. 68 от 22.08.2017 г., в сила от 22.08.2017 г.8/, Правилата за ползване на компютърното оборудване и Етичния кодекс на служителите в съдебната администрация.

ЗАПОЗНАТ С ДЛЪЖНОСТНАТА ХАРАКТЕРИСТИКА:
                                                                    ...................................................................................................................................

/ИМЕНА И ПОДПИС НА СЛУЖИТЕЛЯ/
ДАТА:................................................. 

